LIETUVOS RESPUBLIKOS ŪKIO MINISTRO

Į S A K Y M A S

DĖL LIETUVOS RESPUBLIKOS ŪKIO MINISTRO 2010 m. RUGSĖJO 16 d. ĮSAKYMO Nr. 4-693 „DĖL VALSTYBINĖS NE MAISTO PRODUKTŲ INSPEKCIJOS PRIE ŪKIO MINISTERIJOS NUOSTATŲ PATVIRTINIMO“ PAKEITIMO

2013 m. liepos 24 d. Nr. 4-656 Vilnius

1. P a k e i č i u Valstybinės ne maisto produktų inspekcijos prie Ūkio ministerijos nuostatus, patvirtintus Lietuvos Respublikos ūkio ministro 2010 m. rugsėjo 16 d. įsakymu Nr. 4-693 „Dėl Valstybinės ne maisto produktų inspekcijos prie Ūkio ministerijos nuostatų patvirtinimo“ (Žin., 2010, Nr. 111-5666; 2012, Nr. 87-4527):

1.1. Išdėstau 2 punktą taip:

„2. Inspekcija savo veikloje vadovaujasi Lietuvos Respublikos Konstitucija, Lietuvos Respublikos tarptautinėmis sutartimis, Europos Sąjungos teisės aktais, Lietuvos Respublikos produktų saugos įstatymu (Žin., 1999, Nr. 52-1673; 2001, Nr. 64-2324), Lietuvos Respublikos vartotojų teisių apsaugos įstatymu (Žin., 1994, Nr. 94-1833; 2007, Nr. 12-488), Lietuvos Respublikos tabako kontrolės įstatymu (Žin., 1996, Nr. 11-281; 2003, Nr. 117-5317), Lietuvos Respublikos viešojo administravimo įstatymu (Žin., 1999, Nr. 60-1945; 2006, Nr. 77-2975), kitais įstatymais ir kitais Lietuvos Respublikos Seimo priimtais teisės aktais, Respublikos Prezidento dekretais, Lietuvos Respublikos Vyriausybės nutarimais, ūkio ministro įsakymais, Inspekcijos nuostatais ir kitais teisės aktais.“

1.2. Pripažįstu netekusiu galios 9.8 punktą.

2. N u s t a t a u, kad šis įsakymas įsigalioja 2013 m. rugpjūčio 1 dieną.

ūkio ministras	EVALDAS GUSTAS